Številka: 10002-23/2017/11

Datum: 19. 4. 2018

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 22., 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) - uradno prečiščeno besedilo, 65/08, 69/08 – Zzavar-E in 40/12 - ZUJF) ter 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17) je Vlada Republike Slovenije na 177. redni seji dne 19. 4. 2018 pod točko 3.15 sprejela naslednji

S K L E P:

1. Sprejme se Zbirni kadrovski načrt (ZKN) oseb javnega prava po 22. členu Zakona o javnih uslužbencih za leti 2018 in 2019, ki je kot priloga sestavni del tega sklepa.
2. Ministrstva skladno s svojimi pristojnostmi zagotovijo, da osebe javnega prava, ki spadajo v njihovo pristojnost, dodatne zaposlitve realizirajo na delovnih mestih, za katere ocenjujejo, da so nujno potrebna za izvajanje nalog. Ministrstva morajo o realizaciji navedenih zaposlitev in dodeljenih nalogah poročati Ministrstvu za javno upravo v roku enega meseca po realizaciji zaposlitev.
3. Minister v okviru dovoljenega števila zaposlitev iz ZKN določi dovoljeno število zaposlenih pri posamezni osebi javnega prava, ki spada v njegovo pristojnost. Minister lahko med letom spreminja dovoljeno število zaposlitev iz ZKN pri posamezni osebi javnega prava, ki spada v njegovo pristojnost.

Mag. Lilijana Kozlovič

generalna sekretarka

Priloga:

* Zbirni kadrovski načrt (ZKN) oseb javnega prava po 22. členu Zakona o javnih uslužbencih za leti 2018 in 2019

Prejmejo:

* ministrstva
* Ministrstvo za javno upravo, Direktorat za javni sektor
* Generalni sekretariat Vlade Republike Slovenije, Sektor za podporo dela KAZI